Author: deverova
Last saved by: uhrikova

Mesto Košice, Trieda SNP 48/A, 040 11 Košice

Primátor mesta Košice

vyhlasuje

podľa § 3 a § 4 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona NR SR č. 552/2003 Z.z. o výkone práce vo verejnom záujme v znení neskorších predpisov

výberové konanie

na funkciu riaditeľa Materskej školy B. Němcovej 4 v Košiciach

Požadované podmienky:
-     odborná a pedagogická spôsobilosť podľa  zákona č. 317/2009 Z. z. o pedagogických  
      zamestnancoch a odborných zamestnancoch a o zmene a doplnení niektorých zákonov
      a v zmysle Vyhlášky 437/2009 Z.z., ktorou  sa ustanovujú kvalifikačné predpoklady
      a osobitné kvalifikačné požiadavky pre jednotlivé kategórie pedagogických a odborných
      zamestnancov
-	najmenej 5 rokov odbornej pedagogickej praxe,
-	osobnostné a morálne predpoklady, občianska bezúhonnosť,
-	spôsobilosť používať slovenský jazyk v úradnom styku,
-	organizačné a riadiace schopnosti.

Zoznam dokladov, ktoré účastník predkladá do výberového konania:
-	prihláška do výberového konania,
-	overená kópia dokladov o vzdelaní,
-	potvrdenie preukazujúce 5 rokov ped. praxe
-	profesijný životopis,
-	doklad o bezúhonnosti – výpis z registra trestov nie starší ako 3 mesiace,
-	písomne spracovaný návrh koncepcie rozvoja príslušnej materskej školy v rozsahu          1-2 strán/A4,
-	súhlas na použitie osobných údajov pre potreby výberového konania.

Termín podania prihlášky:  27. 05. 2010

Prihlášku do výberového konania s uvedenými dokladmi je potrebné zaslať na adresu:
	Magistrát mesta Košice
	oddelenie školstva
	Tr. SNP 48/A
	040 11 Košice
      Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky, zaslané po termíne, alebo neúplné, sa do konania nezaradia.
      Prihlášku spolu s uvedenými prílohami je potrebné poslať – doručiť v zalepenej obálke    s  upozornením „neotvárať – výberové konanie na funkciu riaditeľa Materskej školy B. Němcovej 4 v Košiciach.“ 

Košice 28.4.2010                                                   Ing. František Knapík